b'\n_START_ARTICLE_\nStanis\xc5\x82aw Miko\xc5\x82ajczyk\n_START_SECTION_\nBakgrunn\n_START_PARAGRAPH_\nMiko\xc5\x82ajczyk og hans familie kom opprinnelig fra Pozna\xc5\x84 i det vestlige Polen, som i det 19. \xc3\xa5rhundre var en del av Det tyske riket, og kjent som provinsen Posen. Han ble f\xc3\xb8dt i Westfalen i det vestlige Tyskland, hvor hans foreldre hadde dratt for \xc3\xa5 lete etter arbeid i Ruhromr\xc3\xa5det som var rikt p\xc3\xa5 gruvedrift._NEWLINE_Som ten\xc3\xa5ring jobbet han p\xc3\xa5 et raffineri for sukkerr\xc3\xb8r og han var aktiv i forskjellige polske patriotiske organisasjoner. _NEWLINE_Han var 18 \xc3\xa5r da Polen fikk igjen sin selvstendighet, og i 1920 ble han med i den polske h\xc3\xa6ren og deltok under den polsk-sovjetiske krigen. Han ble dimittert fra h\xc3\xa6ren etter \xc3\xa5 ha blitt skadet i n\xc3\xa6rheten av Warszawa.'